Staldmøde søndag d. 24 september

Grunden til mødet er fordi der er kommet mange nye mennesker og heste her på stedet efter sommerferien.

Samtidig er der mange af de gamle, der ikke tager skade af at høre nogle af tingene igen.

Vi skal hjælpe hinanden med at holde stedet pænt og et rart sted at være. Kenneth og jeg gør hvad vi kan, for at her ser pænt og indbydende ud.

Vi starter med stalden:

* Husk at slukke lyset når du forlader stalden
* Man behøver ikke tænde lyset når solen skinner
* Tænd kun lyset i den ende af stalden, som du færdes.
* Husk at feje efter dig
* Pladsen ved solariet er tit et sted folk ikke får fejet. Og skidt må ikke fejes ud af døren, som går over mod huset hvor vi bor.
* Hold orden i stalden og læg dine ting på plads, jeg går tit en runde om aftenen og samler ting sammen.
* Dækkener skal ligge på jeres hylde eller i en tønde oppe på loftet. (ikke hænge på boksen eller ligge på gulvet)

Sadelrummet:

* Der skal holdes orden, når vi er så mange. Man bedes holde sig til sin hylde og sadelplads. Ting man ikke bruger hver dag, må man tage med hjem. (dækkener kan komme på loftet) Ridestøvler må gerne så på gulvet under ens sadelplads.
* Der er en hylde pr. boks, dvs. at hvis en privat pony, har en halvpart, skal I deles om hylden.
* Halvparter på elevheste må dele de hylder der er til overs eller benytte pladserne under hylderne.
* Godbidder skal være i lukkede beholdere pga. mus.

Foder/foderrummet:

* Døren skal altid lukkes ud til Shanti om aftenen, når man forlader stalden.
* Foder skal være i lukkede beholdere pga. mus eller hvis en hest skulle slippe løs om natten.
* Selvpassere skal huske at sætte foder klar.
* Spilder man foder, så fejer man op efter sig.
* Gammelt foder må ikke smides på møddingen, da det tiltrækker mus/rotter.

Ridehallen:

* Husk at samle hestepærer. Man samler inden man forlader ridehallen. Hvis man sidder som tilskuer, så gå ud og fjern pærerne – så vi hjælper hinanden med at bibeholde en god bund. Og man rider ikke oven i dem.
* Lys tændes kun hvis det er nødvendigt og er man alene derinde om aftenen, er en række nok.
* Der må ikke longeres, eller have heste løse i ridehallen, med mindre det er aftalt med mig. Bunden bliver ødelagt af det. Dette er dog okay at gøre på longeringsbanen og den udendørs ridebanen.
* Hvis du vil springe, spørg man de øvrige ryttere i ridehuset, om det er ok.
* Man må ikke springe alene, hvis man er under 18 år.
* Man må gerne ride i ridehuset, når der er enetimer, så længe man viser hensyn. Ved holdridning er det kun muligt, hvis jeg giver lov.

Udenoms arealer:

* Husk at samle hestepærer alle steder
* Hvis du ser vandbaljerne er tomme, så må man gerne tænde vandslangen og give vand.
* Hvis noget er gået i stykker, så giv mig venligst besked.
* Led håndtag ved foldene; sættes på, således at det rør ved tråden/hegnet. IKKE så det sidder på dutterne, ellers er der ikke strøm på hegnet.

Til opstaldere:

* Jeg tager gerne grimer, dækkerne osv. af/på, men det koster kr. 100,- ekstra pr. måned pr. del. Eller kr. 20,- pr. gang.
* Smed eller dyrlægeassistance koster kr.200,- pr. gang.
* Dyrlægeordning med Jens Erik Hansen.
* Nye kontrakter kommer snart, der indeholder et nyt punkt vedr. erstatning, hvis du eller din hest ødelægger eller laver skader på noget.

Halvparter:

* Pudse sadel + trense og skifte underlag samtidig med.
* Lægge sadelovertræk på sadlerne.
* Generelt passe på udstyr
* Nye kontrakter kommer snart, vedr. hvem der har ansvar for hvis udstyr går i stykker, i halvparts varetægt.

Eventuelt:

* Stævner, arrangementer….
* Send gerne stævneresultater til Lene (lenekaas64@gmail.com), så de kan komme på hjemmesiden.
* Der blev foreslået fastelavns arrangement, med f.eks. kostumespring og kvadrille ridning i kostume og der efter slå katten af tønden.
* Der blev spurgt om ur til stalden. Det sørger jeg for.
* Vi snakkede om bænke til at sidde på bl.a. ved stævner. Det får jeg kigget på.
* Der var forslag om man måtte lave div. Kurser, f.eks. foder foredrag, foredrag med dyrlæge eller smed. Alle forslag er velkommen. I kommer bare med gode ideer, så ser vi på det. Dog skal siges at jeg ikke kan stå for og arrangerer alt, men vil gerne være behjælpelig.

Tak for et godt møde

Gitte